# Προσωπικός Υπολογιστής VAIO Fit 13A/14A/15ASVF13N1/SVF14N1/SVF15N1

## Πληροφορίες για την αυτό το εγχειρίδιο

Συγχαρητήρια για την αγορά αυτού του υπολογιστή VAIO(R).

### Πληροφορίες για τη διαμόρφωση του υπολογιστή VAIO

Για πληροφορίες σχετικά με τη διαμόρφωση του υπολογιστή σας VAIO, επισκεφθείτε τον ιστότοπο ηλεκτρονικής υποστήριξης της Sony. Για περισσότερες πληροφορίες, ανατρέξτε στην ενότητα Πληροφορίες για την ιστότοπος ηλεκτρονικής υποστήριξης.

Ορισμένες δυνατότητες, επιλογές και παρεχόμενα στοιχεία μπορεί να μην είναι διαθέσιμα στον υπολογιστή σας VAIO.

#### Δυνατότητες

Οι διαθέσιμες δυνατότητες διαφέρουν, ανάλογα με το μοντέλο ή με τις επιλογές που έχετε ορίσει. Ανάλογα με το μοντέλο σας, δεν διατίθενται όλες οι δυνατότητες που περιγράφονται στο παρόν εγχειρίδιο.

#### Εικόνες

Οι εικόνες, οι φωτογραφίες ή τα στιγμιότυπα οθόνης στο παρόν εγχειρίδιο ενδέχεται να διαφέρουν ελαφρώς, ανάλογα με το μοντέλο ή τις επιλογές που έχετε ορίσει.

#### Εφαρμογές

Ανάλογα με το μοντέλο ή τις επιλογές που έχετε ορίσει, ενδέχεται να διαφέρουν οι προεγκατεστημένες εφαρμογές. Οι εφαρμογές που περιγράφονται στο παρόν εγχειρίδιο μπορεί να μην είναι προεγκατεστημένες στον δικό σας υπολογιστή VAIO.

### Παρεχόμενα εγχειρίδια

Μαζί με τον υπολογιστή σας VAIO παρέχονται τα εγχειρίδια που ακολουθούν.

#### Τεκμηρίωση στην οθόνη

- Εγχειρίδιο χρήσης - Συνοπτική έκδοση (Καλώς ήρθατε)

  Ένα προεγκατεστημένο εγχειρίδιο με περιορισμένες πληροφορίες για τον υπολογιστή σας VAIO, το οποίο εστιάζει στην υποστήριξη και στη σύνδεση στο Internet. Το Εγχειρίδιο χρήσης - Συνοπτική έκδοση αντικαθίσταται με μια πλήρη έκδοση του Εγχειρίδιο χρήσης (το παρόν εγχειρίδιο), μετά από ενημέρωση.

- Εγχειρίδιο χρήσης (το παρόν εγχειρίδιο)

  Γενικές πληροφορίες και οδηγίες λειτουργίας για τον υπολογιστή σας VAIO, συμπεριλαμβανομένων πληροφοριών για την υποστήριξη και την αντιμετώπιση προβλημάτων.

  Επιλέξτε το στοιχείο που θέλετε να ελέγξετε από το παράθυρο περιήγησης στα αριστερά, και στη συνέχεια τη λέξη-κλειδί από το δεξί τμήμα του παραθύρου. Θα εμφανιστεί μια λίστα θεμάτων που σχετίζονται με αυτή τη λέξη κλειδί. Αν δεν μπορείτε να βρείτε το θέμα που αναζητάτε, επιλέξτε Λίστα θεμάτων για εμφάνιση όλων των θεμάτων σε αυτό το Εγχειρίδιο χρήσης ή εισαγάγετε τη λέξη-κλειδί στο πλαίσιο αναζήτησης στην κορυφή κάθε σελίδας.

#### Έντυπη τεκμηρίωση

- Οδηγός Γρήγορης Εκκίνησης

  Μια επισκόπηση των πρώτων βημάτων όσον αφορά τη χρήση του υπολογιστή VAIO.

- Εγχειρίδιο ανάκτησης, δημιουργίας αντιγράφων ασφαλείας και αντιμετώπισης προβλημάτων

  Πληροφορίες σχετικά με τον τρόπο ανάκτησης και δημιουργίας αντιγράφων ασφαλείας του υπολογιστή σας VAIO, καθώς και πληροφορίες για την αντιμετώπιση προβλημάτων.

- Κανονισμοί Ασφάλειας και Πληροφορίες υποστήριξης

  Διαβάστε προσεκτικά αυτή την ενότητα προτού ενεργοποιήσετε τις λειτουργίες ασύρματης επικοινωνίας, όπως το Ασύρματου LAN και την τεχνολογία BLUETOOTH.

#### Άλλα στοιχεία αναφοράς

- Βοήθεια και υποστήριξη των Windows

  Πηγή πρακτικών συμβουλών, προγραμμάτων εκμάθησης και επιδείξεων που θα σας βοηθήσουν να μάθετε να χρησιμοποιείτε τον υπολογιστή VAIO.

  Για να ανοίξετε το στοιχείο Βοήθεια και υποστήριξη των Windows, ανατρέξτε στην ενότητα Άνοιγμα του στοιχείου Βοήθεια και υποστήριξη των Windows.

- Αρχεία βοήθειας εφαρμογών

  Τα αρχεία βοήθειας των εφαρμογών μπορεί να περιλαμβάνονται στις προεγκατεστημένες εφαρμογές του υπολογιστή VAIO. Ενδεχομένως, μπορείτε να αποκτήσετε πρόσβαση στα αρχεία βοήθειας από το μενού βοήθειας.

### Δήλωση

- Copyright 2013 Sony Corporation. Με την επιφύλαξη κάθε δικαιώματος.

- Απαγορεύεται η αναπαραγωγή, η μετάφραση ή η μετατροπή σε οποιαδήποτε αναγνώσιμη από μηχανήματα μορφή ολόκληρου ή μέρους του παρόντος εγχειριδίου, καθώς και του λογισμικού που περιγράφεται σε αυτό, χωρίς προηγούμενη γραπτή έγκριση.

- Η εταιρεία Sony Corporation ουδεμία εγγύηση παρέχει όσον αφορά το παρόν εγχειρίδιο, το λογισμικό ή οποιαδήποτε άλλη πληροφορία που περιέχεται σε αυτό και διά του παρόντος αποποιείται ρητώς κάθε έμμεση εγγύηση ή ευθύνη σχετικά με την εμπορευσιμότητα ή την καταλληλότητα για κάποιο συγκεκριμένο σκοπό σε ό, τι αφορά στο παρόν εγχειρίδιο, το λογισμικό ή άλλες σχετικές πληροφορίες. Η εταιρεία Sony Corporation ουδεμία ευθύνη φέρει για οποιαδήποτε θετική, αποθετική ή ειδική ζημία, είτε λόγω αδικοπραξίας είτε βάσει σύμβασης, η οποία προκύπτει από ή σε σχέση με το παρόν εγχειρίδιο, το λογισμικό ή οποιεσδήποτε άλλες πληροφορίες που περιέχονται στο παρόν ή από τη χρήση του παρόντος.

- Στο παρόν εγχειρίδιο, δεν εμφανίζονται τα σύμβολα (TM) ή (R).

- Η εταιρεία Sony Corporation διατηρεί το δικαίωμα να τροποποιεί το παρόν εγχειρίδιο ή τις πληροφορίες που περιλαμβάνονται σε αυτό οποιαδήποτε χρονική στιγμή χωρίς ειδοποίηση.

- Το λογισμικό που περιγράφεται στο παρόν διέπεται από τους όρους ξεχωριστής συμφωνίας άδειας χρήσης.

- Η Sony Corporation ουδεμία ευθύνη φέρει και δεν θα σας αποζημιώσει για οποιαδήποτε χαμένη εγγραφή που πραγματοποιήθηκε στον υπολογιστή σας VAIO, σε εξωτερικό μέσο εγγραφής ή σε συσκευές εγγραφής ή για άλλες σχετικές απώλειες, συμπεριλαμβανομένων και των εγγραφών που δεν πραγματοποιήθηκαν για λόγους όπως η βλάβη του υπολογιστή, ή όταν το περιεχόμενο της εγγραφής χαθεί ή καταστραφεί ως αποτέλεσμα βλάβης του υπολογιστή ή επισκευής στην οποία υποβλήθηκε. Η Sony Corporation δεν θα επαναφέρει, δεν θα ανακτήσει ούτε θα αναπαραγάγει περιεχόμενα που έχουν εγγραφεί στον υπολογιστή, σε μέσα εξωτερικής εγγραφής ή σε συσκευές εγγραφής κάτω από οποιεσδήποτε συνθήκες.

- Οι δυνατότητες και οι προδιαγραφές υπόκεινται σε αλλαγές χωρίς ειδοποίηση.

Μετάβαση στην κορυφή της σελίδας

### Σχετικό θέμα

- Πληροφορίες για την ιστότοπος ηλεκτρονικής υποστήριξης

Μετάβαση στην κορυφή της σελίδας