# Προσωπικός Υπολογιστής VAIO Fit 13A/14A/15ASVF13N1/SVF14N1/SVF15N1

## Σύνδεση συσκευής USB

Μπορείτε να συνδέσετε μια συσκευή Ενιαίου Σειριακού Διαύλου (USB) στον υπολογιστή VAIO, όπως ένα ποντίκι, μια μονάδα δισκέτας, ένα ηχείο ή έναν εκτυπωτή.

Κατά τη σύνδεση, ενδέχεται να χρειαστεί εγκατάσταση του προγράμματος οδήγησης που συνοδεύει τη συσκευή USB.

Για περισσότερες πληροφορίες, ανατρέξτε στο εγχειρίδιο της συσκευής.

1. Επιλέξτε τη θύρα USB () που επιθυμείτε να χρησιμοποιήσετε.
2. Συνδέστε το καλώδιο της συσκευής USB () (δεν παρέχεται) στη θύρα USB.

#### Σημείωση

- Ίσως χρειαστεί να εγκαταστήσετε το πρόγραμμα οδήγησης της συσκευής USB πριν τη χρησιμοποιήσετε. Για περισσότερες πληροφορίες, ανατρέξτε στο εγχειρίδιο της συσκευής USB.

- Για να εκτυπώσετε έγγραφα, βεβαιωθείτε ότι ο εκτυπωτής USB είναι συμβατός με την έκδοση του λειτουργικό συστήματος Windows που χρησιμοποιείτε.

- Πριν αποσυνδέσετε τα ηχεία USB από τον υπολογιστή VAIO, διακόψτε την αναπαραγωγή δίσκου DVD ή μουσικής ή απενεργοποιήστε τον υπολογιστή. Αν αποσυνδέσετε τα ηχεία USB ενώ πραγματοποιείται αναπαραγωγή, ενδέχεται να προκληθεί δυσλειτουργία.

  Για πληροφορίες σχετικά με τον τρόπο αφαίρεσης μιας συσκευής USB, ανατρέξτε στο εγχειρίδιο της συσκευής.

- Για να προστατεύσετε τον υπολογιστή VAIO και/ή τις συσκευές USB από βλάβες, τηρήστε τα εξής:

  - Όταν μετακινείτε τον υπολογιστή VAIO ενώ υπάρχουν συνδεδεμένες συσκευές USB, αποφεύγετε τυχόν κραδασμούς ή προσκρούσεις στις θύρες USB.

  - Μην τοποθετείτε τον υπολογιστή VAIO σε τσάντα ή θήκη μεταφοράς ενώ υπάρχουν συνδεδεμένες συσκευές USB.

#### Υπόδειξη

- Οι θύρες USB του υπολογιστή VAIO είναι συμβατές με τα πρότυπα USB 2.0 και/ή USB 3.0.

  Οι θύρες USB που είναι συμβατές με το πρότυπο USB 3.0 ξεχωρίζουν από το μπλε χρώμα τους.

- Εκτός από τις λειτουργίες μεταφοράς του προτύπου USB 2.0, το πρότυπο USB 3.0 καθορίζει και την ακόλουθη λειτουργία μεταφοράς:

  - SuperSpeed: Ρυθμός μεταφοράς 5 Gbps.

Μετάβαση στην κορυφή της σελίδας

### Σχετικό θέμα

- Σύνδεση εξωτερικής μονάδας δίσκου
- Φόρτιση συσκευής USB

Μετάβαση στην κορυφή της σελίδας