# Προσωπικός Υπολογιστής VAIO Fit 13A/14A/15ASVF13N1/SVF14N1/SVF15N1

## Τι πρέπει να κάνω αν η λειτουργία του υπολογιστή VAIO είναι ασταθής (και γίνεται εκκίνηση των Windows);

- Δοκιμάστε τις παρακάτω προτεινόμενες ενέργειες:

  - Εκκινήστε το VAIO Care για να αναζητήσετε μια λύση. Για περισσότερες πληροφορίες, ανατρέξτε στην ενότητα Διατήρηση του υπολογιστή VAIO στην καλύτερη δυνατή κατάσταση (VAIO Care).

  - Επαναφέρετε τα αρχεία συστήματος του υπολογιστή.

    Χρησιμοποιήστε το σημείο επαναφοράς που δημιουργήσατε πριν αρχίσει η λειτουργία του υπολογιστή VAIO να παρουσιάζει αστάθεια. Για περισσότερες πληροφορίες, ανατρέξτε στην ενότητα Επαναφορά αρχείων συστήματος μέσω του σημείου επαναφοράς όταν δεν είναι δυνατή η εκκίνηση των Windows.

  - Αν ο υπολογιστής VAIO άρχισε να παρουσιάζει αστάθεια μετά την εγκατάσταση μιας εφαρμογής ή ενός προγράμματος οδήγησης, απεγκαταστήστε την εφαρμογή ή το πρόγραμμα οδήγησης.

  - Αν οι εφαρμογές και τα προγράμματα οδήγησης που υπήρχαν προεγκατεστημένα στον υπολογιστή VAIO δεν λειτουργούν σωστά, εγκαταστήστε τα ξανά. Για περισσότερες πληροφορίες, ανατρέξτε στην ενότητα Πώς μπορώ να επανεγκαταστήσω τις αρχικές εφαρμογές και τα αρχικά προγράμματα οδήγησης;.

  - Επαναφέρετε το σύστημα του υπολογιστή VAIO χρησιμοποιώντας ένα αντίγραφο ασφαλείας εικόνας συστήματος, εφόσον έχετε δημιουργήσει ένα τέτοιο αντίγραφο ασφαλείας. Για περισσότερες πληροφορίες, ανατρέξτε στη Βοήθεια και υποστήριξη των Windows (Άνοιγμα του στοιχείου Βοήθεια και υποστήριξη των Windows).

- Αν το πρόβλημα εξακολουθεί, ακολουθήστε τις οδηγίες της ενότητας Ανανέωση του υπολογιστή VAIO για να εγκαταστήσετε ξανά το λειτουργικό σύστημα.

  Αν το πρόβλημα εξακολουθεί μετά την ανανέωση του υπολογιστή VAIO, ακολουθήστε τις οδηγίες της ενότητας Αποκατάσταση από την περιοχή αποκατάστασης για να αποκαταστήσετε τον υπολογιστή.

  Ανάλογα με το μοντέλο που αγοράσατε, ο υπολογιστής ενδεχομένως να μην υποστηρίζει τη λειτουργία ανανέωσης.

  - Αν δεν έχετε ακόμα δημιουργήσει Μέσων αποκατάστασης, δημιουργήστε τα. Ανατρέξτε στην ενότητα Δημιουργία Μέσων αποκατάστασης.

  - Φροντίστε να δημιουργήσετε αντίγραφο ασφαλείας των πολύτιμων δεδομένων σας πριν την αποκατάσταση του υπολογιστή VAIO. Για περισσότερες πληροφορίες, ανατρέξτε στη Βοήθεια και υποστήριξη των Windows (Άνοιγμα του στοιχείου Βοήθεια και υποστήριξη των Windows).

    #### Σημείωση

    - Με την αποκατάσταση του υπολογιστή VAIO διαγράφονται όλα τα δεδομένα που βρίσκονται στην ενσωματωμένη συσκευή αποθήκευσης.

Μετάβαση στην κορυφή της σελίδας