# Προσωπικός Υπολογιστής VAIO Fit 13A/14A/15ASVF13N1/SVF14N1/SVF15N1

## Τι πρέπει να κάνω αν η λειτουργία του υπολογιστή VAIO είναι ασταθής (και δεν γίνεται εκκίνηση των Windows);

- Δοκιμάστε τις παρακάτω προτεινόμενες ενέργειες:

  - Επαναφέρετε τα αρχεία συστήματος του υπολογιστή.

    Χρησιμοποιήστε το σημείο επαναφοράς που δημιουργήσατε πριν αρχίσει η λειτουργία του υπολογιστή VAIO να παρουσιάζει αστάθεια. Για περισσότερες πληροφορίες, ανατρέξτε στην ενότητα Επαναφορά αρχείων συστήματος μέσω του σημείου επαναφοράς όταν δεν είναι δυνατή η εκκίνηση των Windows.

  - Επαναφέρετε το σύστημα του υπολογιστή VAIO χρησιμοποιώντας ένα αντίγραφο ασφαλείας εικόνας συστήματος, εφόσον έχετε δημιουργήσει ένα τέτοιο αντίγραφο ασφαλείας. Για περισσότερες πληροφορίες, ανατρέξτε στη Βοήθεια και υποστήριξη των Windows (Άνοιγμα του στοιχείου Βοήθεια και υποστήριξη των Windows).

    Όλα τα αρχεία που δημιουργήσατε ή τροποποιήσατε μετά τη δημιουργία του αντιγράφου ασφαλείας εικόνας συστήματος δεν θα επαναφερθούν.

    Πρέπει να δημιουργήσετε αντίγραφο ασφαλείας αυτών των αρχείων με την εφαρμογή VAIO Care (λειτουργία Επαναφορά συστήματος): Λύσεις αποκατάστασης VAIO (VAIO Care (Rescue Mode): VAIO recovery solutions). Για περισσότερες πληροφορίες, ανατρέξτε στην ενότητα Δημιουργία αντιγράφου ασφαλείας των δεδομένων σας όταν δεν είναι δυνατή η εκκίνηση των Windows.

- Χρησιμοποιήστε την εφαρμογή Διαγνωστικός έλεγχος υλικού VAIO (VAIO Hardware Diagnostics) για να εντοπίσετε προβλήματα στον υπολογιστή VAIO.

  - Με την εφαρμογή, μπορείτε να ελέγξετε αν το υλικό του υπολογιστή (μια μονάδα CPU, μια μονάδα μνήμης και μια ενσωματωμένη συσκευή αποθήκευσης) χρειάζεται αντικατάσταση.

    Για να εκκινήσετε το στοιχείο Διαγνωστικός έλεγχος υλικού VAIO (VAIO Hardware Diagnostics), επιλέξτε Εργαλεία (Tools) και Διαγνωστικός έλεγχος υλικού VAIO (VAIO Hardware Diagnostics) στην ενότητα VAIO Care (λειτουργία Επαναφορά συστήματος): Λύσεις αποκατάστασης VAIO (VAIO Care (Rescue Mode): VAIO recovery solutions).

- Ακολουθήστε τις οδηγίες στην ενότητα Αποκατάσταση από την περιοχή αποκατάστασης για να αποκαταστήσετε τον υπολογιστή VAIO.

  - Αν δεν έχετε δημιουργήσει αντίγραφο ασφαλείας των δεδομένων σας, φροντίστε να δημιουργήσετε αντίγραφο ασφαλείας των πολύτιμων δεδομένων σας μέσω της εφαρμογής VAIO Care (λειτουργία Επαναφορά συστήματος): Λύσεις αποκατάστασης VAIO (VAIO Care (Rescue Mode): VAIO recovery solutions) πριν την αποκατάσταση του υπολογιστή VAIO. Για περισσότερες πληροφορίες, ανατρέξτε στην ενότητα Δημιουργία αντιγράφου ασφαλείας των δεδομένων σας όταν δεν είναι δυνατή η εκκίνηση των Windows.

    Αν έχετε δημιουργήσει αντίγραφο ασφαλείας με τη δυνατότητα δημιουργίας αντιγράφου ασφαλείας των Windows πριν αρχίσει να παρουσιάζει αστάθεια ο υπολογιστής VAIO, αλλά έχετε δημιουργήσει ή αλλάξει κάποιο αρχείο μετά από αυτήν την ενέργεια, δημιουργήστε αντίγραφο ασφαλείας αυτού του αρχείου με την εφαρμογή VAIO Care (λειτουργία Επαναφορά συστήματος): Λύσεις αποκατάστασης VAIO (VAIO Care (Rescue Mode): VAIO recovery solutions).

  #### Σημείωση

  - Με την αποκατάσταση του υπολογιστή VAIO διαγράφονται όλα τα δεδομένα που βρίσκονται στην ενσωματωμένη συσκευή αποθήκευσης.

Μετάβαση στην κορυφή της σελίδας