# Προσωπικός Υπολογιστής VAIO Fit 13A/14A/15ASVF13N1/SVF14N1/SVF15N1

## Χρήση της Επιφάνειας αφής

Σύροντας το δάχτυλό σας στην επιφάνεια αφής, μπορείτε να μετακινήσετε τον δείκτη στην οθόνη του υπολογιστή.

Με το δείκτη επάνω στο στοιχείο ή στο αντικείμενο που επιθυμείτε, πατήστε τη ζώνη του αριστερού ή του δεξιού κουμπιού για να εκτελέσετε διάφορες εντολές ή να εμφανίσετε μενού.

1. Ζώνη αριστερού κουμπιού

2. Ζώνη δεξιού κουμπιού

#### Για κλικ

Με το δείκτη επάνω στο στοιχείο ή στο αντικείμενο που επιθυμείτε, πατήστε μία φορά τη ζώνη αριστερού κουμπιού.

Εναλλακτικά, αγγίξτε μία φορά την επιφάνεια αφής.

#### Για διπλό κλικ

Με το δείκτη επάνω στο στοιχείο ή στο αντικείμενο που επιθυμείτε, πατήστε γρήγορα δύο φορές τη ζώνη αριστερού κουμπιού.

Εναλλακτικά, αγγίξτε γρήγορα δύο φορές την επιφάνεια αφής.

#### Για δεξί κλικ

Με το δείκτη επάνω στο στοιχείο ή στο αντικείμενο που επιθυμείτε, πατήστε μία φορά τη ζώνη δεξιού κουμπιού.

Εναλλακτικά, πατήστε την επιφάνεια αφής με δύο δάκτυλα.

Ανάλογα με τη θέση του δείκτη, μπορείτε να εμφανίσετε διάφορα μενού συντομεύσεων.

#### Για μεταφορά

Με το δείκτη επάνω στο στοιχείο ή στο αντικείμενο που επιθυμείτε, πατήστε μία φορά τη ζώνη αριστερού κουμπιού και, κρατώντας την πατημένη, σύρετε το δάχτυλό σας στην επιφάνεια αφής.

Εναλλακτικά, αγγίξτε γρήγορα δύο φορές την επιφάνεια αφής και, στο δεύτερο άγγιγμα, σύρετε το δάχτυλό σας.

#### Για μεταφορά και απόθεση

Σύρετε ένα εικονίδιο, όπως για παράδειγμα ένα αρχείο, στη θέση που επιθυμείτε και ανασηκώστε το δάκτυλό σας από τη ζώνη του αριστερού κουμπιού.

Εναλλακτικά, αγγίξτε γρήγορα δύο φορές το εικονίδιο και, στο δεύτερο άγγιγμα, σύρετε το δάχτυλό σας στη θέση που επιθυμείτε και ανασηκώστε το δάχτυλό σας από την επιφάνεια αφής.

#### Για κύλιση

Για κάθετη κύλιση των περιεχομένων της οθόνης, σύρετε δύο δάκτυλα πάνω-κάτω στην επιφάνεια αφής.

Για οριζόντια κύλιση των περιεχομένων της οθόνης, σύρετε δύο δάκτυλα από τη μία πλευρά της επιφάνειας αφής προς την άλλη.

#### Για μετάβαση πίσω ή εμπρός χωρίς μετακίνηση του δείκτη

Κατά την προβολή ιστοσελίδων, εικόνων κ.λπ., τοποθετήστε τρία δάκτυλα στην επιφάνεια αφής και σύρετέ τα από τη μία πλευρά προς την άλλη για να εκτελέσετε τη λειτουργία μετάβασης πίσω/εμπρός χωρίς να μετακινήσετε το δείκτη.

#### Για μεγέθυνση ή σμίκρυνση

Κατά την προβολή ιστοσελίδων, εικόνων κ.λπ., τσιμπήστε την επιφάνεια αφής με δύο δάκτυλα για μεγέθυνση. Απομακρύνετε τα δάχτυλά σας για μεγέθυνση ή φέρτε τα κοντά για σμίκρυνση.

#### Για να ανοίξετε το μενού εφαρμογής

Τοποθετήστε το δάκτυλό σας στην πάνω πλευρά της επιφάνειας αφής και σύρετε το δάκτυλό σας προς τα κάτω.

Το μενού εφαρμογών δεν εμφανίζεται αν κάποια εφαρμογή δεν το υποστηρίζει.

#### Για να ανοίξετε το συμβολομενού έναρξης

Τοποθετήστε το δάκτυλό σας στη δεξιά πλευρά της επιφάνειας αφής και σύρετε το δάκτυλό σας προς τα αριστερά. Για περισσότερες πληροφορίες, ανατρέξτε στην ενότητα Άνοιγμα του συμβολομενού έναρξης.

#### Για να αλλάξετε εφαρμογή

Τοποθετήστε το δάκτυλό σας στην αριστερή πλευρά της επιφάνειας αφής και σύρετε το δάκτυλό σας προς τα δεξιά για να αλλάξετε στην ανοιχτή εφαρμογή. Όταν υπάρχουν περισσότερες από μία εφαρμογές ανοιχτές, επαναλάβετε αυτή την ενέργεια για να αλλάξετε εφαρμογή, κατά φθίνουσα σειρά, ξεκινώντας από την εφαρμογή που χρησιμοποιήθηκε τελευταία.

#### Σημείωση

- Η λειτουργία με κινήσεις των δακτύλων (κύλιση, μετάβαση πίσω/εμπρός, μεγέθυνση/σμίκρυνση, άνοιγμα του μενού εφαρμογής, άνοιγμα του συμβολομενού έναρξης, εναλλαγή εφαρμογών) μπορεί να μην εκτελεστεί ανάλογα με την κατάσταση λειτουργίας του υπολογιστή VAIO ή τις ρυθμίσεις της επιφάνειας αφής.

#### Υπόδειξη

- Το σχήμα της επιφάνειας αφής διαφέρει, ανάλογα με το μοντέλο που έχετε αγοράσει.

- Για αναλυτικές πληροφορίες σχετικά με τον τρόπο χρήσης της επιφάνειας αφής, ανοίξτε το VAIO Control Center, κάντε κλικ στο Συσκευή εισόδου (Input Device) και ακολουθήστε τις οδηγίες των βίντεο. Για να εκκινήσετε το VAIO Control Center, ανατρέξτε στην ενότητα Αναζήτηση/Άνοιγμα των στοιχείων Εφαρμογές, Ρυθμίσεις ή Αρχεία.

Μετάβαση στην κορυφή της σελίδας

### Σχετικό θέμα

- Ενεργοποίηση/Απενεργοποίηση της επιφάνειας αφής
- Απενεργοποίηση της λειτουργίας αγγίγματος του Επιφάνειας αφής
- Ενεργοποίηση/Απενεργοποίηση της λειτουργίας με κινήσεις των δακτύλων

Μετάβαση στην κορυφή της σελίδας